32003D0204
L 078/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 март 2003 година
за изменение на Решение 97/569/ЕО по отношение на включването на предприятия от Унгария, Словения и Словашката република във временните списъци на предприятия от трети страни, от които държавите-членки разрешават вноса на месни продукти
(нотифицирано под номер С(2003) 832)
(текст от значение за ЕИП)
(2003/204/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 г. относно условията за съставяне за преходен период на временни списъци на предприятия от трети страни, от които държавите-членки могат да внасят някои продукти от животински произход, рибни продукти или живи двучерупчести мекотели (1), последно изменено с Решение 2001/4/ЕО (2), и по-специално член 2, параграфи 1 и 4 от него,
като има предвид, че:
(1)
Временни списъци на предприятията от трети страни, от които държавите-членки разрешават вноса на месни продукти, са съставени с Решение 97/569/ЕО на Комисията (3), последно изменено с Решение 2002/671/ЕО (4).
(2)
Унгария, Словения и Словашката република са изпратили списъци на предприятия за производство на продукти от дивечово месо, за които компетентните органи удостоверяват, че отговарят на правилата на Общността.
(3)
Тези предприятия следва да се включат в списъците, съставени с Решение 97/569/ЕО.
(4)
Като се има предвид, че все още не са били извършвани инспекции на място, вносът от тези предприятия не подлежи на ограничени физически проверки в съответствие с член 2, параграф 4 от Решение 95/408/ЕО.
(5)
Следователно Решение 97/569/ЕО следва съответно да се измени.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение I към Решение 97/569/ЕО се изменя съгласно приложението към настоящото решение.
Член 2
Настоящото решение се прилага от 1 април 2003 г.
Член 3
Адресати на настоящото решение са държавите-членки.
Съставено в Брюксел на 21 март 2003 година.